Оттеглянето на Тръмп може да промени читателските навици на американците Бумът на политическата литература от последните години може най - сетне да стихне След последните бурни години в Съединените щати може би си мислите , че американците ще копнеят за бягство в измислени светове , сгушени между страниците на различни романи , продавани като тоалетна хартия по време на пандемията . Въпреки това , изглежда американците не са се наситили на политическите четива , пише Quartz . Последните четири години при управлението на Тръмп напълниха американската издателска индустрия с хора , желаещи да си купуват повече политически книги от всякога . Продажбите на хартиени книги достигнаха рекорд през 2018 г . , а тази година той беше надминат , достигайки най - високото си ниво , откакто компанията за пазарни проучвания NPD BookScan започна да следи тези продажби през 2004 г . Тя съобщава , че през последните четири години политическите книги отбелязват среден четиригодишен растеж на продажбите от 12 % . Не всичко се свежда само до Тръмп . Томовете , идващи от либерални гласове , също се радват на популярност . „ Моята история “ на Мишел Обама продаде над 10 млн . копия и се изкачи до върха на списъка с бестселъри на The New York Times . Книгата на нейния съпруг „ A Promised Land ” се очаква да излезе този ноември и да продаде доста бройки . ( Над 500 книги за Барак Обама бяха публикувани по време на първия му мандат ) . Но администрацията на Тръмп е обект на по - голям интерес от издателската индустрия от всяко друго управление в модерната история на САЩ . Става дума за отделен политически жанр – блокбъстър експозе , написано от недоволен довереник , бивш служител в администрацията , член на семейството или критикуващ журналист . Поне 1200 заглавия за президента са били публикувани в САЩ , твърди NPD BookScan , а премиерите на нехудожествена литература са се увеличили значително в седмиците преди изборите в страната . Краткият списък включва книги от Джеймс Коми , Андрю Маккейб , Антъни Скарамучи , Омароса Маниголт Нюман , Джим Акоста , “ Anonymous ” ( Майлс Тейлър ) , Джон Болтън , Боб Уудуорд , Майкъл Уолф и Мери Л . Тръмп . Последната е племенница на Тръмп , психолог и автор на книга , която продаде 950 хил . бройки в първия ден след появата си в книжарниците , поставяйки рекорд за издателят си Simon & Schuster . Междувременно художествената литература не се радва на толкова голяма популярност . През 2015 г . продажбите на книги изглеждаха много различно . Художествените блокбъстъри можеха да продадат по 1 млн . копия годишно . От стъпването на Тръмп в Белия дом , нито едно художествено заглавие не е постигнало такива продажби . Но не всичко е свързано само с политическите заглавия . Продажбите на класика нарастват , пише Guardian – от „ Записки за национализма “ на Джордж Оруел ( над 20 хил . копия ) до „ Манифест на Комунистическата партия " на Карл Маркс ( 16 хил . копия ) .